data.title: Compromís demana les competències de la Rodalia per a la Generalitat
data.context: Compromís ha proposat que les competències de la Rodalia passin a la Generalitat amb un pla de finançament per a gestionar el servei de manera eficaç, atès que alguns trajectes 'triguen més que fa vint anys'. La candidata a la Generalitat de Compromís, Mónica Oltra, ha denunciat la manca d'inversions en el servei de la Rodalia de Renfe, 'el que més ha patit les últimes dècades', i ha defensat que es garanteixi el dret a la mobilitat i un títol de transport únic per al ferrocarril, l'autobús urbà i interurbà i el metro. En un acte davant l'Estació del Nord de València, al qual han assistit els batlles de Catarroja, Puçol, Sueca i la Font de la Figuera, Oltra ha dit que el Consell havia demostrat que sabia 'gestionar bé' l'educació, la sanitat, la dependència, els serveis socials, l'ocupació i la lluita contra el canvi climàtic. 'Reivindiquem el transport públic, que és el que més utilitza la gent, sobretot en la comunicació entre municipis, per anar a treballar, a estudiar o per a oci', ha reclamat Oltra. El candidat de Compromís al congrés espanyol Joan Baldoví ha denunciat que València era a la cua en puntualitat, un problema com més va més greu, i que les inversions fetes s'havien destinat, majoritàriament, al tren d'alta velocitat. Segons les dades que ha donat, el 71% de les inversions van a l'alta velocitat, que la utilitza el 4% de la població, i només el 29% es destina a la Rodalia, un servei que utilitza el 96%.
data.text: triguen més que fa vint anys
data.id: P_1379_C_1379_Q1
data.question: Què diu Compromís que passa amb alguns trajectes de Rodalia?
data.text: tren d'alta velocitat
data.id: P_1379_C_1379_Q2
data.question: On s'han destinat majoritàriament les inversions en ferrocarril?
data.text: el transport públic
data.id: P_1379_C_1379_Q3
data.question: Què han reivindicat a l'acte d'avui?